# TEHNISKĀ SPECIFIKĀCIJA – TEHNISKAIS PIEDĀVĀJUMS

**“Bīstamo koku zāģēšana un koku vainagu kopšana Gulbenes novadā 2022. gadā”**

*identifikācijas numurs GNP/2022/TI/9*

1. **Veicamie darbi**:
   1. **Bīstamo koku gāšana** (koku nozāģēšana gāžot no celma, neizmantojot pacelšanas tehniku, kāpnes vai virves);
   2. **Bīstamo koku nozāģēšana pa daļām** (nozāģēt koku pa daļām, tās kontrolēti nolaižot uz zemes izmantojot pacelšanas tehniku, kāpnes vai virves);
   3. **Koku vainagu veidošana, kopšana** (vainaga tīrīšana, kalstošu, slimu, krustojošos, karājošos, vāji iestiprinātu, atpalikušu zaru nozāģēšana, vainaga pacelšana);
   4. **Nozāģētās koksnes savākšana** (nozāģētās koksnes, zaru, skaidu savākšana), zaru un koksnes atlikumu utilizācija, koksnes nogādāšana uz ar Pasūtītāju saskaņotu krautuvi.
2. **Veicamo darbu apjoms -** bīstamo koku zāģēšana un koku vainagu kopšana Gulbenes novadā, saskaņā ar tehnisko - finanšu piedāvājumu un 2022. gadaGulbenes pašvaldības budžetā pieejamo finansējumu.
3. **Darbu veikšanas nosacījumi:**
   1. Koku zāģēšanu un kopšanu veic vismaz 2 kvalificēti kokkopji – arboristi;
   2. Darbu veikšanas gaitā tiek veikti korekti zāģējumi, tā, lai neveidotos mizas atplīsumi, lai zāģējot zaru neiezāģētu stumbra koksnē;
   3. Darba veikšanai jānodrošina drošības līdzekļu uzstādīšana – zāģēšanas vieta pa perimetru jāierobežo ar aizsarglentēm, barjerām vai konusiem atbilstoši normatīvajiem aktiem. Nepieciešamības gadījumā jāorganizē transporta kustība;
   4. Bīstamo koku (nolūzuši, bīstami sasvērušies, aizlūzuši, nokaltuši) novākšana, nozāģēšana tiek veikta nekavējoties, pēc pasūtītāja pieteikuma (darbi uzsākami 4 stundu laikā no pasūtītāja pieteikuma brīža vai saskaņā ar darba uzdevumu), ja laikapstākļi ir atbilstoši darba veikšanai, neapdraudot kāda dzīvību/veselību. Nozāģētie koki jāsagarina no 1 līdz 3 metriem un jānovieto tā, lai tie netraucē autobraucējiem un gājējiem;
   5. Objektā pastāvīgi jānodrošina kārtība un tīrība. Beidzot vai pārtraucot strādāšanu, darba vieta jāsakārto, jāattīra no zariem un zāģu skaidām;
   6. Pēc koka nozāģēšanas vai koka vainaga sakopšanas ne vēlāk kā 24 stundu laikā jāveic darba vietas sakārtošana, t.sk. augsnes virskārtas izlīdzināšana, darbu veikšanas laikā radušos atkritumu (koku zari, skaidas, u.c.) savākšana, nogādāšana uz ar Pasūtītāju saskaņotu krautuvi;
   7. Darba vietā nav pieļaujama vides piesārņošana ar sadzīves atkritumiem, izlietu degvielu, eļļām un citām vielām;
   8. Nozāģētā koksne paliek Pasūtītāja īpašumā;
   9. Celmu augstums nedrīkst pārsniegt 20 cm;
   10. Darbi jāveic, ievērojot darba, satiksmes, iedzīvotāju un tehniskās drošības pasākumus, nebojājot apkārtējās ēkas, būves, aprīkojumus, labiekārtojuma elementus, kapu pieminekļus, apstādījumus vai tehniku, inženierkomunikāciju tīklus u.c.;
   11. Izpildītājs ir pilnībā atbildīgs par trešajai personai nodarīto kaitējumu (civiltiesiskā apdrošināšana), kas radusies darbu izpildes laikā un / vai nekvalitatīvi veikto vai neveikto darbu izpildes dēļ;
   12. Nodrošināt darbu izpildē atbilstošu nepieciešamo tehniku, aprīkojumu, ekipējumu un cilvēku resursus;
   13. Par uzdevuma izpildei izvēlēto darba metodi, darba kvalitāti atbild Izpildītājs;
   14. Jebkuru darbu veikšana un to veikšanas kārtība iepriekš jāsaskaņo ar Pasūtītāju;
   15. Darbu veikšanas laikā Pasūtītājs var dot Izpildītājam saistošus norādījumus attiecībā uz darba veikšanu;
   16. Darbu veicējs ir atbildīgs par Pasūtītājam un trešajām personām nodarīto kaitējumu. Pirms darbu uzsākšanas tiek veikta objekta fotofiksācija;
   17. Nozāģētie koku zari, koksnes atkritumi tiek nokrauti ar Pasūtītāju saskaņotās krautuvēs Pašvaldībai piederošajā īpašumā, un līdz līguma termiņa beigām ir jāutilizē;
   18. Pasūtītājs nosūta Izpildītājam darba uzdevumu, minimālais koku skaits vienā darba uzdevumā – 3 gabali. Pēc darbu paveikšanas tiek sastādīts darbu pieņemšanas - nodošanas akts, pievienojot fotofiksāciju pirms un pēc darba veikšanas. Pamatojoties uz pieņemšanas – nodošanas aktu, tiek piestādīts rēķins.
   19. Pasūtītāja pārstāvis – Gulbenes novada pašvaldības Īpašumu pārraudzības nodaļas vadītājs Kristaps Dauksts, tālr. 64471370, e-pasts: kristaps.dauksts@gulbene.lv

Ar šo *<pretendenta nosaukums>* apliecina, ka pakalpojums tiks veikts atbilstoši Tehniskās specifikācijas prasībām.

2022.gada \_\_\_.\_\_\_\_\_\_\_\_\_\_\_\_\_

|  |  |
| --- | --- |
| **Vārds, uzvārds:** | *<Pretendenta pārstāvis ar pārstāvības tiesībām vai tā pilnvarotā persona>* |
| **Amats:** |  |
| **Paraksts:** |  |